  Майя Бывальцева Удмуртиын коронавирус инфекциен черлан куать выль учыръёсты пусйизы. 11-тӥ куартолэзе ӵукна со сярысь элькунлэн тӧроез Александр Бречалов ивортӥз. Висёнэз Ижкарын кык улӥсьлэсь, Глазкарын, Ува, Шаркан, Дэри ёросъёсын быдэн одӥг адямилэсь шараязы. Берло уй-нуналскын висьыны усемъёс пӧлын 5 аресъем одӥг пинал Александр Бречалов, Удмуртилэн тӧроезТямыс адями висёнэз вормизы но эмъюртысь дораз бертӥз. 10-тӥ куартолэзьысен Вотка ёросысь Новый посёлокын сюбегатон ужрадъёс кутӥсько; пырон азьын пропускной пункт огдырлы пуктозы. Интывылэ отын улэмзэс возьматӥсь ужкагазъёсъя яке ужан интыысь справкаосъя гинэ лэзёзы Александр Бречалов, Удмуртилэн тӧроез11-тӥ куартолэзь кутсконлы Удмуртиын 395 учырын коронавирус инфекци лабораториосын зэматэмын. 137 адями йӧназ, 12 мурт улонысь кошкиз. Ватсалом, коронавирус инфекциен черламъёс Удмуртиысь ваньмаз каръёсын но 21 гурт ёросъёсын (Балезино, Крсногорск, Сьӧлта, Якшур-Бӧдья ёросъёсын сяна) пусъемын. Тегъёс: Тазалык Ижкар Удмуртия коронавирус АлександрБречалов  